
	Αφιέρωμα 

στον Οδυσσέα Ελύτη

σε Μουσική Γιώργου Κουρουπού

27 Ιουλίου 2020, Αίγινα


	[image: image1.jpg]


  


Ένα μαγευτικό ταξίδι στον λυρικό και στοχαστικό λόγο του Οδυσσέα Ελύτη, με οδηγό τη μουσική του Γιώργου Κουρουπού, απόλαυσαν, τη Δευτέρα 27 Ιουλίου 2020, στο Αμφιθέατρο του Ιδρύματος Ανδρέα Καψάλη στην Αίγινα, όσοι είχαν την ευκαιρία να παρακολουθήσουν τη μουσική εκδήλωση, Ψαρεύοντας έρχεται η θάλασσα, που συνδιοργάνωσαν το Σπίτι της Κύπρου και η Κοινωφελής Επιχείρηση Δήμου Αίγινας, στο νησί που λάτρεψε ο μεγάλος ποιητής.
Στο πλαίσιο της εκδήλωσης, χαιρετισμό απηύθυναν, η Πρόεδρος της Κοινωφελούς Επιχείρησης Δήμου Αίγινας κα Μαίρη Κουκούλη και ο Εκπρόσωπος του Ιδρύματος Ανδρέα Καψάλη κος Γεώργιος Μαντάς. Χαιρετισμό απέστειλε, επίσης η Μορφωτική Σύμβουλος της Πρεσβείας της Κυπριακής Δημοκρατίας δρ Νάντια Στυλιανού.

Μέσα από ένα πρόγραμμα λόγου και μουσικής, ο στοχασμός, τα λυρικά χρώματα, οι αισθήσεις και  η υπερβατική σκέψη του Οδυσσέα Ελύτη, συναντήθηκαν και συνομίλησαν με την πνευματικότητα και την ευαισθησία των συνθέσεων του Γιώργου Κουρουπού.

Τραγούδια ερμήνευσε ο διεθνώς καταξιωμένος βαρύτονος Τάσης Χριστογιαννόπουλος˙ στο πιάνο ο Γιάννης Τσανακαλιώτης. Ποιήματα διάβασε η ποιήτρια Ιουλίτα Ηλιοπούλου.

